कहा जाता है कि सूरज कुमार ने कोटा, राजस्थान में एक संस्थान में कोचिंग ली थी, लेकिन आनंद कुमार ने उन्हें सुपर-30 छात्रों में से एक के रूप में प्रस्तुत किया। 'व्हिसलब्लोवर' छात्रों ने यह भी दावा किया कि आईआईटी उम्मीदवारों को सुपर-30 में एडमिशन देने के नाम पर एक अन्य इंजीनियरिंग कोचिंग सेंटर में नामांकन करने के लिए कहा गया। इसमें छात्रों से फीस ली जाती थी। छात्रों से यहां 33040 रुपए लिए जाते हैं। इस खुलासे के बाद आनंद कुमार की सुपर-30 के खिलाफ पटना हाई कोर्ट में जनहित याचिका दायर की गई है। इसके खिलाफ सीबीआई जांच की मांग की गई है।